Pomocný prípravok v ochrane rastlín pre profesionálnych používateľov

**WETCIT**

Postrekový pomocný prípravok - adjuvant/zmáčadlo pre zlepšenie funkcie insekticídov, akaricídov, fungicídov, herbicídov, pomocných prípravkov a kvapalných hnojív- určený pre použitie v poľnohospodárstve a záhradníctve.

**AKTÍVNA ZLOŽKA:** **ethoxylované alkoholy** **8,15 %** (83,0 g/l)

**Látky nebezpečné pre zdravie, ktoré prispievajú ku klasifikácii prípravku:** Alcohols, C11-15-secondary, ethoxylated (CAS no.: 68131-40-8), Alcohols, C12-14, ethoxylated, sulfates, sodium salts (CAS no.: 68891-38-3)

**OZNAČENIE:**

|  |
| --- |
|  |
| GHS07 |

**Pozor**

**H315 Dráždi kožu.**

**H319 Spôsobuje vážne poškodenie očí.**

**H412 Škodlivý pre vodné organizmy, s dlhodobými účinkami.**

**EUH208 Obsahuje Orange, sweet, ext. Môže vyvolať alergickú reakciu.**

**EUH401 Dodržiavajte návod na používanie, aby ste zabránili vzniku rizík pre zdravie ľudí a životné prostredie.**

P102 Uchovávajte mimo dosahu detí.

P262 Zabráňte kontaktu s očami, pokožkou alebo odevom.

P264 Po manipulácii starostlivo umyte ruky a tvár vlažnou vodou a mydlom.

P270 Pri používaní výrobku nejedzte, nepite ani nefajčite.

P273 Zabráňte uvoľneniu do životného prostredia.

P280 Noste ochranné rukavice/ochranný odev/ochranné okuliare/ochranu tváre.

P302+P352 PRI KONTAKTE S POKOŽKOU: Umyte veľkým množstvom vody.

P305+P351+P338 PO ZASIAHNUTÍ OČÍ: Niekoľko minút ich opatrne vyplachujte vodou. Ak používate kontaktné šošovky a je to možné, odstráňte ich. Pokračujte vo vyplachovaní.

P332+P313 Ak sa objaví podráždenie pokožky, vyhľadajte lekársku pomoc/starostlivosť.

P337+P313 Ak podráždenie očí pretrváva: vyhľadajte lekársku pomoc/starostlivosť.

P362+P364 Kontaminovaný odev vyzlečte a pred ďalším použitím vyperte.

P501 Zneškodnite obsah/nádobu v súlade s právnymi predpismi.

**SP1 Neznečisťujte vodu prípravkom alebo jeho obalom (Nečistite aplikačné zariadenie v blízkosti povrchových vôd/Zabráňte kontaminácii prostredníctvom odtokových kanálov z poľnohospodárskych dvorov a vozoviek).**

**SPe3 Z dôvodu ochrany vodných organizmov udržiavajte medzi ošetrovanou plochou a povrchovými vodnými plochami ochranný pás zeme v šírke 5 m.**

**Pred použitím prípravku si dôkladne prečítajte návod na použitie!**

Pozri špeciálne pokyny alebo bezpečnostný list.

Zabráňte kontaminácii vody prípravkom alebo jeho obalom.

Nečistite aplikačné zariadenie v blízkosti povrchových vôd. Zabráňte kontaminácii vôd spláchnutím z fariem a ciest.

**Dbajte o to, aby sa prípravok v žiadnom prípade nedostal do tečúcich a stojatých vôd vo voľnej prírode!**

**V kombinácii s prípravkom na ochranu rastlín sa uplatňuje prísnejšia klasifikácia!**

|  |  |
| --- | --- |
| **Výrobca :**  **Držiteľ autorizácie:** | ORO Agri International Ltd.  Bankastraat 75, 9715CJ Groningen  Holandské kráľovstvo  ORO Agri International Ltd.  Bankastraat 75, 9715CJ Groningen  Holandské kráľovstvo  Tel. + 31 50 820 04 11  www.oroagri.eu |
|  | |
| **Distribútor pre SR:** | Biocont s r.o.  Agátová 2903/66  955 01 Topoľčany  Slovenská republika  tel.: +420 908 484 599  [www.biocont-profi.sk](http://www.biocont-profi.sk) |
|  |  |
| **Číslo autorizácie ÚKSÚP:** | **19-00654-PM** |
|  |  |
| **Dátum výroby:** | uvedené na obale |
| **Číslo výrobnej šarže:** | uvedené na obale |
| **Balenie**: | 1 l coex HDPE/EVOH fľaša  5 l a 10 l coex HDPE/PA kanister |

WETCIT (R) je ochranná známka firmy Oro Agri Inc.

**PÔSOBENIE PRÍPRAVKU**:

Pomocný prípravok WETCIT je adjuvant s penetračnými vlastnosťami určený do tank mixu s väčšinou prípravkov na ochranu rastlín, pomocných prípravkov a kvapalných hnojív používaných v poľnohospodárstve, záhradníctve a starostlivosti o trávnaté plochy. Pri správnom použití WETCIT priaznivo ovplyvňuje zmáčateľnosť a priľnavosť aplikačnej kvapaliny, obmedzuje úlet postreku. WETCIT tiež umožňuje lepšiu distribúciu aj na tie časti rastlín, ktoré nie sú pri aplikácii priamo zasiahnuté.

**NÁVOD NA POUŽITIE**

|  |  |  |  |  |
| --- | --- | --- | --- | --- |
| **Plodina** | **Účel použitia** | **Dávka** | **Ochranná doba** | **Poznámka** |
| záhrady,  záhradné plodiny | zlepšenie zmáčanlivosti aplikačných kvapalín, zlepšenie priľnavosti, zníženie úletu postreku | 0,15 - 0,3% | podľa použitého prípravku na ochranu rastlín | TM - okrem morforegulátorov a prípravkov obsahujúcich rastlinné oleje |
| orná pôda, poľné plodiny, ovocné stromy, vinič, trávnaté porasty | zlepšenie zmáčanlivosti aplikačných kvapalín, zlepšenie priľnavosti, zníženie úletu postreku | 0,15 - 0,3% | podľa použitého prípravku na ochranu rastlín | TM - okrem morforegulátorov a prípravkov obsahujúcich rastlinné oleje |

TM: okrem morforegulátorov a prípravkov obsahujúcich rastlinné oleje

**POKYNY PRE APLIKÁCIU**

WETCIT je určený pre tank mix s povolenými prípravkami na ochranu rastlín, pomocnými prípravkami a kvapalnými hnojivami, okrem prípravkov obsahujúcich rastlinné oleje a morforegulátorov. Použitie a ochranná doba sa riadi prípravkom, pomocným prípravkom či kvapalným hnojivom s ktorým je WETCIT miešaný. Riaďte sa tiež pokynmi uvedenými na etiketách produktov použitých pre TM. Pred použitím overte reakciu rastlín po ošetrení na obmedzenej vzorke rastlín. V prípade pochybností si vyžiadajte informácie u výrobcu. Postrekujte len za bezvetria alebo pri miernom vánku, v tom prípade po vetre v smere od pracujúcich osôb. Pri aplikácii nesmú byť zasiahnuté iné porasty v okolí ošetrovanej plochy. WETCIT je aplikovateľný bežnými pozemnými postrekovačmi a rosičmi, ktoré zaistia rovnomerné dávkovanie. Dávka aplikačnej kvapaliny je závislá na použitom prípravku na ochranu rastlín.

**INFORMÁCIE O MOŽNEJ FYTOTOXICITE, ODRODOVEJ CITLIVOSTI A VŠETKÝCH ĎALŠÍCH PRIAMYCH A NEPRIAMYCH NEPRIAZNIVÝCH ÚČINKOCH NA RASTLINY ALEBO RASTLINNÉ PRODUKTY**

Odporúčame aplikovať v dopoludňajších hodinách alebo večer (vyhnúť sa vysokým teplotám). Neaplikujte až do začiatku odkvapkávania, a to najmä v rodiacich fázach jadrového ovocia, čerešní, stolového hrozna. Vzhľadom na veľkú variabilitu výrobkov so ktorými je adjuvant zmiešaný odporúčame overiť si reakciu na malej vzorke rastlín pred veľkoplošnou aplikáciou. V prípade miešania WETCIT-u s výrobkami vo formulácii EC a/alebo obsahujúcimi chlorpyrifos dbajte na zvýšenú opatrnosť pri plodinách bežne citlivých na tieto zlúčeniny. Pri použití v súlade s odporúčaným dávkovaním, ako je uvedené na tejto etikete, nie je výrobok fytotoxický. WETCIT je adjuvant určený do tank mixu a preto starostlivo dodržiavajte tiež pokyny a odporúčané dávkovanie k danému produktu, s ktorým je adjuvant miešaný.

**VPLYV NA UŽITOČNÉ A INÉ NECIEĽOVÉ ORGANIZMY**

Pri použití v súlade s odporúčaním na tejto etikete je WETCIT neškodný pre užitočné článkonožce. WETCIT je adjuvant určený do tank mixu a preto starostlivo dodržiavajte tiež inštrukcie k danému produktu, s ktorým je zmiešaný.

**PRÍPRAVA POSTREKOVEJ KVAPALINY A ZNEŠKODNENIE OBALOV**

Postupujte podľa návodu na prípravu postrekovej kvapaliny prípravku na ochranu rastlín. Naplňte nádrž postrekovača asi na 90 % požadovaného množstva postrekovej kvapaliny; za stáleho pomalého miešania pridajte potrebné množstvo zmáčadla WETCIT a doplňte vodou na požadovaný objem. Pripravený nariedený roztok musí byť spotrebovaný do 12 hodín.

**BEZPEČNOSTNÉ OPATRENIA**

Pred použitím prípravku si dôkladne prečítajte návod na požitie (etiketu prípravku).

Pri práci s adjuvantom WETCIT používajte vhodné osobné ochranné pracovné prostriedky (OOPP), prípadne sa používajú ochranné prostriedky podľa rizikovejšieho prípravku zmesi tank mixe.

Ochrana hlavy a dýchacích orgánov: nie je nutná.

Ochrana rúk: gumové alebo plastové rukavice označené piktogramom pre chemické nebezpečenstvo.

Ochrana očí a tváre: bezpečnostné ochranné okuliare alebo tvárový štít.

Ochrana tela: celkový ochranný odev.

Dodatočná ochrana nôh: gumové alebo plastové čižmy s ohľadom na prácu v poľnohospodárstve.

Pri manipulácii s prostriedkom, po skončení práce, až do odloženia pracovného odevu a ďalších OOPP a do dôkladného umytia, nejedzte, nepite a nefajčite. Pri manipulácii s WETCIT-om nepoužívajte kontaktné šošovky. Pracovná odev a OOPP pred ďalším použitím vyperte, resp. očistite. Poškodené OOPP je treba urýchlene vymeniť. Práca s pomocným prostriedkom je nevhodná pre alergické osoby, zakázaná pre tehotné a kojace ženy a mladistvých.

**PRVÁ POMOC**

Všeobecné pokyny: V prípade, že sa objavia zdravotné problémy (napr. nevoľnosť, pretrvávajúce slzenie, začervenanie, pálenie očí a pod.) alebo v prípade iných ťažkostí kontaktujte lekára.

Prvá pomoc po nadýchaní: Prerušte prácu. Opustite priestor, kde bola vykonávaná aplikácia.

Prvá pomoc pri zasiahnutí pokožky: Zasiahnuté časti pokožky umyte vlažnou vodou a mydlom. Pokožku potom dobre opláchnite. Pri väčšej kontaminácii pokožky sa osprchujte.

Prvá pomoc pri zasiahnutí očí: Vypláchnite oči po dobu aspoň 10-tich minút veľkým množstvom vlažnej čistej vody. Ak sú nasadené kontaktné šošovky a ak je to možné, vyberte ich. Kontaktné šošovky nie je možné opätovne použiť, zlikvidujte ich.

Prvá pomoc pri náhodnom požití: Vypláchnite ústa vodou, prípadne dajte postihnutému vypiť asi pohár (1/4 litra) vody. Nevyvolávajte zvracanie.

Pri vyhľadaní lekárskeho ošetrenia informujte lekára o prípravku, s ktorým sa pracovalo, poskytnite mu informáciu z etikety alebo karty bezpečnostných údajov a o poskytnutej prvej pomoci. Ďalší postup prvej pomoci (príp. následnú liečbu) je možné konzultovať s Národným toxikologickým informačným centrom – Klinika pracovného lekárstva a toxikológie, Limbová 5, 833 05 Bratislava, tel. +421 (0)2 54 774 166.

**ČISTENIE APLIKAČNÉHO ZARIADENIA**

Aplikačné zariadenie po ukončení práce vypláchnite čistou vodou. V prípade čistiacich prostriedkov postupujte podľa návodu na použitie. Pokiaľ návod na použitie pesticídov obsahuje odlišný spôsob čistenia aplikačného zariadenia, tak dodržujte spôsob uvedený v danom návode.

**SKLADOVANIE**

Skladujte v suchých a chladných miestnostiach pri teplote +5 až +25°C. Chráňte pred mrazom a priamym slnečným a tepelným žiarením. Uchovávajte v originálnym uzatvorených obaloch, oddelene od potravín, nápojov, krmív, hnojív, dezinfekčných prostriedkov, horľavín a obalov od týchto látok. Doba skladovateľnosti je 2 roky od dátumu výroby pri správnom skladovaní v pôvodných neporušených obaloch.

**ZNEŠKODNENIE OBALOV A ZVYŠKOV**

Vyprázdnený obal vymyte vodou a likvidujte ako ostatný odpad. Nepoužitý prípravok v pôvodnom obale a prázdne obaly z prípravku odovzdajte v mieste zberu domového odpadu, špeciálne vytvoreného pre tento účel (v rámci triedenia odpadov) príslušnou samosprávou (informujte sa u orgánu miestnej správy)! Obaly od prípravku sa nesmú znovu používať na akékoľvek iné účely! Technologický zvyšok postrekovej kvapaliny a nepoužité zvyšky postrekovej kvapaliny s prípravkom na ochranu rastlín zneškodnite podľa pokynov na etikete prípravku na ochranu rastlín, s ktorým sa pomocný prípravok aplikoval.